钦定古今图书集成/历象汇编/岁功典/第072卷 > 绿头鸭〈中秋〉 晁端礼
## 钦定古今图书集成/历象汇编/岁功典/第072卷 > 绿头鸭〈中秋〉 晁端礼

“晚云收、淡天一片琉璃。烂银盘、来从海底，皓色千里
澄辉。莹无尘、素娥淡伫，净可数、丹桂参差。玉露初零，
金风未凛，一年无似此佳时。向坐久、疏星时度，乌鹊
正南飞。瑶台冷，阑干凭暖，欲下迟迟。　念佳人、音尘
隔后，对此应解相思。最关情、漏声正永，暗断肠、花影
渐移。料得来宵，清光未减，阴晴天气又争知。共凝恋、
如”今别后，还是隔年期。人总健，清尊素月，长愿相随。